CELEX: 32007R1313
Language: sl
Date: 2007-11-08
Title: Uredba Komisije (ES) št. 1313/2007 z dne 8. novembra 2007 o spremembi uredb (ES) št. 2076/2002 glede podaljšanja roka iz člena 8(2) Direktive Sveta 91/414/EGS za metalaksil in (ES) št. 2024/2006 glede črtanja odstopanja za metalaksil (Besedilo velja za EGP)

9.11.2007   
            
            
               SL
            
            
               Uradni list Evropske unije
            
            
               L 291/11
            
         
      UREDBA KOMISIJE (ES) št. 1313/2007
   z dne 8. novembra 2007
   o spremembi uredb (ES) št. 2076/2002 glede podaljšanja roka iz člena 8(2) Direktive Sveta 91/414/EGS za metalaksil in (ES) št. 2024/2006 glede črtanja odstopanja za metalaksil
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije ter zlasti člena 42 Akta,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti tretjega pododstavka člena 8(2) Direktive,
   ob upoštevanju naslednjega:
   
               (1)
            
            
               Metalaksil je ena od aktivnih snovi iz Priloge I k Uredbi Komisije (EGS) št. 3600/92 z dne 11. decembra 1992 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet (2).
            
         
               (2)
            
            
               V skladu s členom 1 Uredbe Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I k navedeni direktivi ter o odvzemu registracij za fitofarmacevtska sredstva, ki vsebujejo te snovi (3), obdobje iz člena 8(2) Direktive 91/414/EGS za aktivne snovi, ki so ocenjene v okviru Uredbe (EGS) št. 3600/92, poteče 31. decembra 2006.
            
         
               (3)
            
            
               Komisija je 2. maja 2003 sprejela Odločbo 2003/308/ES o nevključitvi metalaksila v Prilogo I k Direktivi Sveta 91/414/EGS in o odvzemu registracij za fitofarmacevtska sredstva, ki vsebujejo to aktivno snov (4).
            
         
               (4)
            
            
               Uredba Komisije (ES) št. 2024/2006 z dne 22. decembra 2006 o uvedbi prehodnih ukrepov za odstopanje od Uredbe (ES) št. 2076/2002 in odločb 98/270/ES, 2002/928/ES, 2003/308/ES, 2004/129/ES, 2004/141/ES, 2004/247/ES, 2004/248/ES, 2005/303/ES in 2005/864/ES glede nadaljnje uporabe fitofarmacevtskih sredstev, ki vsebujejo nekatere aktivne snovi, ki niso vključene v Prilogo I k Direktivi 91/414/EGS, zaradi pristopa Romunije (5) določa odstopanje od člena 3 Odločbe 2003/308/ES.
            
         
               (5)
            
            
               Sodišče Evropskih skupnosti je v svoji sodbi z dne 18. julija 2007 v zadevi C-326/05 P (6) razveljavilo Odločbo 2003/308/ES.
            
         
               (6)
            
            
               Člen 233 Pogodbe zahteva, da institucija, katere akt je razglašen za ničnega, sprejme potrebne ukrepe za uskladitev s sodbo Sodišča.
            
         
               (7)
            
            
               Zato je potrebno podaljšati obdobje za metalaksil, določeno v Uredbi (ES) št. 2076/2002, da se omogoči ocena snovi ter da države članice medtem registrirajo fitofarmacevtska sredstva, ki vsebujejo navedeno aktivno snov. Več podrobnosti o postopku ocene za metalaksil bo treba določiti v posebnem aktu. Za izvršbo sodbe v najkrajšem možnem času je treba obdobje podaljšati brez čakanja na sprejetja takšnega akta.
            
         
               (8)
            
            
               Uredbi (ES) št. 2076/2002 in (ES) št. 2024/2006 je zato treba ustrezno spremeniti.
            
         
               (9)
            
            
               Ukrep, predviden s to uredbo, je v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V členu 1 Uredbe (ES) št. 2076/2002 se za prvim stavkom vstavi naslednji stavek:
   „Vendar se za metalaksil obdobje 12 let iz člena 8(2) Direktive 91/414/EGS podaljša do 30. junija 2010.“
   Člen 2
   Člen 4 Uredbe (ES) št. 2024/2006 se črta.
   Člen 3
   Ta uredba začne veljati dan po objavi v Uradnem listu Evropske unije.
   Uporablja se od 2. maja 2003.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. novembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2007/52/ES (UL L 214, 17.8.2007, str. 3).
   
      (2)  UL L 366, 15.12.1992, str. 10. Uredba, kakor je bila nazadnje spremenjena z Uredbo (ES) št. 2266/2000 (UL L 259, 13.10.2000, str. 27).
   
      (3)  UL L 319, 23.11.2002, str. 3. Uredba, kakor je bila nazadnje spremenjena z Uredbo (ES) št. 1980/2006 (UL L 368, 23.12.2006, str. 96).
   
      (4)  UL L 113, 7.5.2003, str. 8.
   
      (5)  UL L 384, 29.12.2006, str. 79.
   
      (6)  UL C 235, 6.10.2007, str. 5.